Mark E. Kelly

Mark Edward Kelly (født 1964) er en amerikansk politiker, marineoffiser, testflyver og tidligere astronaut. Han ble uttatt til astronautgruppe 16 den 5. desember 1996 og fløy fire turer med romfergeprogrammet.

Kelly giftet seg i 2007 med Gabrielle Giffords, som representerte delstaten Arizonas åttende distrikt i USAs representanthus fra 2007 til 2012.

Mark Kelly stilte som kandidat for Demokratene ved suppleringsvalget til USAs senat for Arizona i 2020. Han konkurrerte om plassen som ble ledig ved John McCains død i 2018. Kelly slo den guvernøroppnevnte kandidaten Martha McSally (R). Senatsperioden utløp i 2023. I 2022 ble Kelly gjenvalgt i konkurranse med Blake Masters (R). 

I 2026 opprettet USAs krigsminister Pete Hegseth disiplinærsak mot Kelly for å ha kritisert Donald Trumps regjering med sikte på å degradere ham fra captain. Bakgrunnen var en video der Kelly og fem andre kongresssmedlemmer med militærbakgrunn  understreket at tjenestepersoner i militæret kan nekte å utføre ulovlige ordre.https://www.nettavisen.no/nyheter/hegseth-degraderer-militargraden-til-demokratisk-senator/s/5-95-2808825

Mark er tvillingbror til Scott J. Kelly, som også var astronaut.

 Romferder 
 Endeavour – STS-108 
 Discovery – STS-121 
 Discovery – STS-124
 Endeavour – STS-134

Referanser

 Eksterne lenker 





Kategori:Offiserer i U.S. Navy
Kategori:Testflyvere
Kategori:Militærflyvere
Kategori:Personer fra Orange i New Jersey
Kategori:NASA-astronauter
Kategori:Tvillinger fra USA
Kategori:Artikler i sjøfart-prosjektet